Príloha č. 8

**Odôvodnenie nerozdelenia zákazky na časti**

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na súťaž alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti..“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v súťažných podkladoch; táto povinnosť sa nevzťahuje na zadávanie koncesie.“*

Predmetom zákazky „Chemikálie, reagencie a spotrebný materiál pre výkon činnosti útvarov MV SR“ sú tovary   
s rovnakým alebo obdobným charakterom.

Verejný obstarávateľ nerozdelil predmet zákazky na časti z dôvodu, že sa jedná o jeden celok plnenia   
s rovnakým druhom predmetu zákazky. Plnenie predmetu zákazky, ktorým je dodávka chemikálií, reagencií a spotrebného materiálu pre výkon činnosti útvarov MV SR, vrátane súvisiacich služieb, je charakteristické pre zadávanie jednej zákazky ako celku. Pokiaľ sa zadáva určité vecné a čo do účelu využitia ucelené plnenie, potom je verejný obstarávateľ oprávnený také plnenie zadávať v rámci jednej verejnej zákazky.

Ďalší dôvod, ktorý viedol verejného obstarávateľa k nerozdeleniu predmetu zákazky sú skúsenosti   
z predchádzajúcich plnení rovnakého/obdobného predmetu zákazky, najmä čo sa týka zabezpečenia technických a úžitkových parametrov a záruk celého predmetu zákazky.

Predmetné tovary/zariadenia a súvisiace služby sú dodávané rovnakým okruhom potenciálnych uchádzačov, a to najmä vzhľadom na rozsah a špecifickosť zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.   
Na relevantnom trhu sú hospodárske subjekty, ktoré sú schopné a oprávnené plniť predmet zákazky a predložiť ponuku.

Rozdelenie tejto zákazky by bolo nie len nelogické, ale aj neefektívne.

Nerozdelenie predmetu zákazky vzhľadom na charakter predmetu zákazky v tomto konkrétnom prípade je v súlade s princípom hospodárnosti, efektívnosti, nediskriminácie a čestnej hospodárskej súťaže.